
GRAD ZAGREB
GRADSKA ČETVRT NOVI ZAGREB – ISTOK
MJESNI ODBOR „VELIKO POLJE“
Vijeće Mjesnog odbora „Veliko Polje“

KLASA: 024-08/22-003/2007
URBROJ: 251-13-11-9-22-2
Zagreb, 11. listopada 2022.

Z A P I S N I K


sa 17. (sedamnaeste) sjednice Vijeća Mjesnog odbora Veliko Polje, održane 11. listopada 2022., u prostoru Mjesne samouprave, Velikopoljska ulica 9g, s početkom u 20.00 sati.

	Nazočni članovi Vijeća: Marko Jukić, Marsela Alić, Vanja Rodić, Ana Marinčić, Milenko Arapović (9min kašnjenja)

              Ostali nazočni : 

              Predsjedava : Marsela Alić, predsjednica Vijeća
              Zapisnik vodi : Ana Marinčić, potpredsjednica Vijeća


              Predsjednica VMO, gđa Marsela Alić konstatira da je nazočno 4 od ukupno 4 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora Veliko Polje s početkom u 20.05 sati. (Gosp. Arapović ne odgovara na telefonski poziv, te sjednica započinje.) Predsjednica VMO također napominje da se sjednica snima tonskim zapisom te se uključuje mobitel s funkcijom snimanja. 


             USVAJANJE ZAPISNIKA

            Vijeće Mjesnog odbora Veliko Polje tekst zapisnika s 16. sjednice VMO Veliko Polje usvaja (4 „ZA“). G. Marko Jukić upućuje prigovor o formulaciji dijela teksta tijekom usvajanja dnevnog reda: „Vijećnik Marko Jukić tvrdi da predsjednica VMO Veliko Polje želi prebaciti brigu o odvodnji na druge mjesne odbore. Predsjednica mu je odgovorila da nijedan mjesni odbor ne može dobiti toliko sredstava da gradi sustave oborinskih odvodnje i kanalizacije i da samo gradovi mogu pokrenuti takav projekt.“ – te razlučuje da je upoznat s time da mjesni odbori ne raspolažu sredstvima za odvodnju. On je smatrao da je uloga mjesnih odbora detektirati probleme odvodnje i davanje prijedloga, koji bi se uzeli u obzir prilikom izgradnje sustava te da MO traži rješavanje pojedinačnih problema koje će se kasnije uklopiti u sustav za cjelokupni Zagreb. Za navedenu izmjenu zapisnika 16. sjednice svi su glasali „ZA“. 


Gosp. Arapović se priključuje sjednici u 20.09 h. 


            USVAJANJE DNEVNOG REDA

Predsjednica je pitala ima li netko još kakvih prijedloga za izmjenu Dnevnog reda. Nitko se nije javio. Zatim je stavila ukupni dnevni red na glasanje.

Dnevni red je prihvaćen s 5 „ZA“.


DNEVNI RED:


1. Održavanje i čišćenje svih šahtova u naselju Veliko Polje – zaključak, donosi se
2. Prenamjena jednog parkirnog mjesta MO Veliko Polje u mjesto za zvono (kontejner) za odlaganje staklene ambalaže kao privremeno rješenje – zaključak, donosi se
3. Izmjene i dopune Programa građenja komunalne infrastrukture na području Grada Zagreba u 2022. godini – zaključak, donosi se
4. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 godini – zaključak, donosi se
5. Pitanja, prijedlozi i obavijesti.


Ad 1. Održavanje i čišćenje svih šahtova u naselju Veliko Polje – zaključak, donosi se


U raspravi sudjeluju: Milenko Arapović, Marko Jukić, Marsela Alić, Vanja Rodić, Ana Marinčić

Vijeće Mjesnog odbora Veliko Polje ne usvaja ( 3˝ZA˝, 1 „PROTIV“ , 1˝SUZDRŽAN˝) 

Predsjednica MO Veliko Polje Marsela Alić izvještava kako je poslala dopis gradu Velika Gorica o očitovanju pripadnosti šahtova u naselju Veliko Polje s obzirom da dio šahtova pripada gradu Velika Gorica, a dio gradu Zagrebu. O pripadnosti šahtova nema relevantne informacije. 

Za vrijeme trajanja rasprave iste točke priča se istodobno, te dolazi do neprimjerene komunikacije i vrijeđanja. Vijećniku Milenku Arapoviću se izdaje opomena. 

Vijećnik Marko Jukić upućuje da je neinformiranost i neupućenost vezano za točku posrijedi.

Većina je složna s činjenicom da se šahtovi trebaju očistiti i redovito održavati.

Ad 2. Prenamjena jednog parkirnog mjesta MO Veliko Polje u mjesto za zvono (kontejner) za odlaganje staklene ambalaže kao privremeno rješenje – zaključak, donosi se


U raspravi sudjeluju: Milenko Arapović, Marko Jukić, Marsela Alić, Vanja Rodić, Ana Marinčić

Vijećnik Milenko Arapović je zbog nedolične komunikacije isključen iz rasprave.

Vijeće Mjesnog odbora Veliko Polje je protiv prenamjene parkirnog mjesta ( 0 „ZA“, 1 ˝SUZDRŽAN˝, 3 ˝PROTIV˝ )

Vijeće MO Veliko Polje glasuje protiv prenamjene jednog parkirnog mjesta za potrebe kontejnera za staklo iz razloga: 
· Nesigurnost na parkiralištu zbog mogućnosti oštećenja drugih vozila i djece, koja se redovito igraju na parkiralištu. 
· Mogućnosti pražnjenja samog kontejnera je vrlo upitna. 
· Glasnoća bacanja boca i pražnjenja kontejnera zbog neposredne blizine zgrade. 
· Ako se zvono otkači s kamiona, može napraviti štetu
· Grad je skupo platio parkirno mjesto da bi se pretvaralo u mjesto za kontejner
· Kontejner za staklo postoji u Velikoj Mlaki
· Ljudi će ostavljati pored kontejnera i razbijati


Ad 3. Izmjene i dopune Programa građenja komunalne infrastrukture na području Grada Zagreba u 2022. godini – zaključak, donosi se

U raspravi sudjeluju: Milenko Arapović, Marko Jukić, Marsela Alić, Vanja Rodić, Ana Marinčić

Vijeće Mjesnog odbora Veliko Polje je protiv izmjene i dopune programa ( 1 „ZA“, 1 ˝SUZDRŽAN˝, 3 ˝PROTIV˝ )


Vijeće Mjesnog odbora Veliko Polje ne prihvaća izmjene i dopune Programa građenja komunalne infrastrukture na području Grada Zagreba u 2022. godini. 

Razlozi : 
· Vijećnik Milenko Arapović napominje da je ta izmjena stalni obrazac iz prethodne vlasti, jer se tako prikazuju štednje, a radovi sami po sebi već prestaju s obzirom da ulazimo u zimsko razdoblje godine.
· Vijećnik Marko Jukić ističe da će se time naštetiti budućnosti jer se odustaje od redovitog održavanja, koje je samo po sebi potrebno. 


Ad 4. Izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godini – zaključak, donosi se

Vijeće Mjesnog odbora Veliko Polje glasalo je za izmjene programa ( 5 „ZA“ )

U raspravi sudjeluju: Milenko Arapović, Marko Jukić, Marsela Alić, Vanja Rodić, Ana Marinčić

Vijeće Mjesnog odbora Veliko Polje prihvaća izmjene Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. godini.


Ad 5. Pitanja, prijedlozi i obavijesti.

U raspravi sudjeluju: Milenko Arapović, Marko Jukić, Marsela Alić, Vanja Rodić, Ana Marinčić

Vijećnik Marko Jukić pita gdje se nalazi folder sa svim zapisnicima i dokumentima vezanim za točke raspravljanja na sjednicama. Vijećnik Vanja Rodić prijavljuje da je kod njega te da će ga vratiti predsjednici istog dana. Svi su složni da se dokumenti trebaju nalaziti u prostorijama MO Veliko Polje. 

Izvještava se o nedolasku građana u termin dežurstava te se predlaže skraćivanje dežurstava ili ukidanje s obzirom da nitko ne dolazi. Predsjednica je rekla provjeriti postoje li pisana pravila vezana za dežurstva. 

Vanja Rodić je slao razne dopise Gradu, ali do trenutka sjednice nije dobio odgovor.

Predsjednica prenosi razne dopise, tj. odgovore određenih ureda na naše prethodne dopise. 
Većina je samo formalni odgovor s dodatnim traženjima i dopunama, te prebacivanjima opet na MO ili GČ. Svi odgovori su u folderu.


S obzirom na to da više nije bilo pitanja niti prijedloga, predsjednica Vijeća zaključuje sjednicu u 21:07 sati.    
  

Zapisnik sastavili:
Ana Marinčić i Marsela Alić

